Hõõrdetegur
Hõõrdetegur (tähis µ) on kahe keha vahelise hõõrdejõu ja normaaljõu (hõõrdepinna normaali sihis mõjuva jõu) suhe või kontaktpinge ja normaalpinge suhe. Hõõrdetegur (liugehõõrdetegur) on katseliselt või kogemuslikult määratav võrdetegur, mis sõltub hõõrdepindade materjalist, nende karedusest, erisurvest, libisemiskiirusest, määrimistingimustest jms.